ไปโรงเรียนมาปกติ กับบ้านมารู้สึกว่าเวียนหัว ปวดหัว เจ็บที่หัวที่ต้นคอค่ะ พอนอนก็นอนไม่หลับค่ะเพราะตกเย็นค่ะเลยไม่อยากนอน มีอาการคลื่นใส้จะอ้วกด้วยนะคะ เเต่ก็ไม่อ้วก กินข้าวตรงเวลานะคะ เช้าเย็น ท้องเจ็บนิดๆึค่ะมาๆหายๆ มีเเต่ตอนนี้ข้าวเย็นยังไม่ได้รับประทานค่ะ อยากทราบว่าจะเป็นอะไรร้ายเเรงไหมคะ
สวัสดีค่ะอาการปวดศีรษะ นอนไม่หลับ คลื่นไส้ ดังกล่าวมา อาจจะเกิดจาก ปวดศีรษะจากการใช้งานระหว่างวันทำให้กล้ามเนื้อหรือเส้นเอ็นรอบๆศีรษะหรือรอบตาตึงตัว มักเป็นช่วงเย็นๆ ได้พักแล้วมักจะดีขึ้น สาเหตุอื่นๆเช่น ปวดจากการปวดไมเกรนอาจปวดมากได้ในผู้ป่วยบางราย โดยมักปวดข้างเดียว ปวดตุ๊บๆ อาจมีตาพร่า สู้แสงไม่ได้ คลื่นไส้ อาเจียนร่วมด้วยได้ ปวดจากสาเหตุในสมองเช่นเนื้องอกในสมอง มักปวดมากจนรบกวนการนอน ตอนเช้ามีอาเจียนพุ่งได้จากที่กล่าวมา ถ้าเป็นหลังการใช้งานระหว่างวัน อาจเป็นกลุ่มเรื่องปวดศีรษะจากการใช้งานได้ แต่อย่างไรก็ตามต้องสังเกตอาการอย่างต่อเนื่อง หากยังมีอาการมากขึ้นเรื่อยๆ พักหรือกินยาแล้วไม่ทุเลา หรือมีการมองเห็นผิดปกติ อาเจียนเยอะร่วมด้วย ควรไปพบแพทย์ ในเบื้องต้น ให้พักการใช้งาน กินยาแก้ปวดได้ถ้าปวดมาก และพักผ่อนให้เพียงพอ